3. (
- Enne hääletust:
Francesco Enrico Speroni
(IT) Proua president, daamid ja härrad, ma soovin tõstatada töökorraldusliku küsimuse: soovimata sekkuda menetlusse tahan ma küsida, kas on olemas eeskiri selle kohta, et iga kord on kohustuslik teha teatavaks tulemused, hääletajate arv, erapooletute arv ja nii edasi või on see teie enda valik?
President
Kui te ei soovi, et ma neid teile teatan, siis ma ei teata, kuid ilmselgelt on hea olla kindel.
- Pärast paragrahvi 60 hääletust:
Thomas Wise
Proua president, kas te võiksite panna tulemused vähemasti ekraanile meie ees, kui te neid ette ei loe?
President
Kui soovite tulemusi näha, peate vaid üles vaatama.
- Pärast hääletust:
Robert Evans
Proua president, mulle öeldi talitusest, et iga nimeline lisahääletus maksab 400 eurot, mis teeb eilse vägitüki kohta 25 000 eurot lisaks.
Seega tahaksin küsida nimelise hääletuse nõudjatelt, kas nad arvavad, et see on maksumaksja raha otstarbekas kasutamine?
Daniel Hannan
Proua president, kui iga nimeline hääletus maksab tõepoolest 400 eurot, siis soovitan, et see saal hakkaks ennast ise tõhusalt majandama, nagu kehtib ka ühise põllumajanduspoliitika, struktuuriabi meetmete, rahvusvahelise arengu ja ülejäänud valdkondade kohta Euroopa Liidu eelarves. Ma olen kindel, et me saame odavamalt hakkama!
Kathy Sinnott
Proua president, annan ühe praktilise soovituse. Ühe osa kuludest moodustab see, et me tõlgime hääli, kuid samas on need vaid numbrid, seega vajame vaid üht eksemplari hääletusest. Me ei pea panema numbreid igasse keelde, kuna numbrid ja nimed on igas keeles samad. Seega saame siin kulusid kokku hoida. Ma pean silmas kõiki parlamendis koostatavaid dokumente. Kodanike jaoks on kõige olulisem teada, kuidas me hääletame.
(Aplaus)
